
Γ ( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 290 
Σύσταση Υπηρεσίας Εντελλομένων Εξόδων στην ΕΛΛΗΝΙΚΗ ΡΑΔΙΟ¬ 
ΦΩΝΙΑ - ΤΗΛΕΟΡΑΣΗ Ανώνυμη Εταιρεία (ΕΡΤ - ΑΕ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ - . 

Έχοντας υπόψη: 

Τις διατάξεις: 

α) Του άρθρου 24 παρ. 5 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137Α'). 

β) Του άρθρου 17 παρ. 1 του Ν. 1320/1983 (Α.6). 

γ) Του Ν. 1730/1987 (Α’145). 

δ) Του Π.Δ. 284/88 (Α' 128) όπως τροποποιήθηκε με το Π.Δ. 
79/90 (Α' 37). 

2. Την αριθ. 275/1991 γνωμοδότηση του Συμβουλίου της Επικρά¬ 
τειας, με πρόταση των Υπουργών Προεδρίας της Κυβέρνησης και Οικο¬ 
νομικών, αποφασίζουμε: 

Άρθρο 1 

Στην Ελληνική Ραδιοφωνία - Τηλεόραση, Ανώνυμη Εταιρεία (ΕΡ- 
Τ-ΑΕ) συνιστάται Υπηρεσία Εντελλομένων Εξόδων (ΥΕΕ) η οποία 
αποτελεί οργανική μονάδα της Γενικής Διεύθυνσης Γενικού Λογιστη¬ 
ρίου του Κράτους του Υπουργείου Οικονομικών. 


, Άρθρο 2 

ί 

1. Η συνιστωμένη Υπηρεσία Εντελλομένων Εξόδων επιπέδου Διεύ¬ 
θυνσης διαρθρώνεται στα πιο κάτω τμήματα: 

α) Εκκαθάρισης δαπανών 

β) Εκκαθάρισης δαπανών 

γ) Λογιστικό 

2. Η αρμοδιότητα της συνιστωμένης Υπηρεσίας ανάγεται στα κατω¬ 
τέρω θέματα που κατανέμονται μεταξύ των τμημάτων της ως εξής: 

α) Τμήματα Α και Β - Εκκαθάρισης δαπανών. 

1. Εκκαθάρισης των εξόδων της ΕΡΤ - ΑΕ με βάση τα δικαιολογη- 
τικά στοιχεία που αποστέλλονται σ’ αυτήν από τις αρμόδιες Υπηρεσίες 
και σύνταξη πάνω στα δικ/κά αυτά σχετικής πράξης με την οποία καθο¬ 
ρίζονται τα δικαιώματα των πιστωτών της ΕΡΤ-ΑΕ κάΓαν'άγράφέται 
ολογράφως και αριθμητικώς το εκκαθαριζόμενο ποσό. 

2. Έλεγχος της νομιμότητας και πληρότητας των δικαιολογητικών. 
της εκκαθαριζομένης δαπάνης. 

3. Εντολή πληρωμής των εξόδων της ΕΡΤ-ΑΕ μέσα στα τυχόν ορι¬ 
ζόμενα όρια πληρωμών εκδίδοντας χρηματικά εντάλματα ή άλλους τί¬ 
τλους πληρωμής. 

4. Παροχή βεβαίωσης στις περιπτώσεις διορισμών και μετατάξεων 
όλων των κατηγοριών, προσωπικού για την ύπαρξη σχετικής πίστωσης 
στον προϋπολογισμό. 

5. Παρακολούθηση και τακτοποίηση των δαπανών που έχουν γίνει 
με προπληρωμές ή προκαταβολές. 

β) Τμήμα Γ’ - Λογιστικό 

1. Κατάρτιση απολογισμού του σκέλους των εξόδων του λήξαντος οι¬ 
κονομικού έτους. 

2. Τήρηση των κατωτέρω βιβλίων^ 

Ια) Ημερολόγιο για την κατ’ αύξοντα"αριθμό και χρονολογική σειρά 
καταχώριση των εκδιδομένων χρηματικών ενταλμάτων ή άλλων τί¬ 
τλων πληρωμής. 

2β) Καθολικό στο οποίο καταχωρούνται κατά Φορέα και Κωδικό 
Αριθμό Εξόδου τα εκδιδόμενα χρηματικά εντάλματα πληρωμής ή άλ¬ 
λους,τίτλους πληρωμής. 

3γ) Βιβλίο προπληρωμών ή προκαταβολών στο οποίο θα καταχω- 
ρούνται τυχόν προπληρωμές ή προκαταβολές. 

4δ) Μητρώο υπαλλήλων στο οποίο θα καταχωρείται το πάσης φύ- 
σεως κατηγορίας και ιδιότητας προσωπικό. 

Άρθρο 3 

1. Η Υπηρεσία Εντελλομένων Εξόδων που συνιστάται με το παρόν 

Π.Δ. προστίθεται στις Υπηρεσίες που συγκροτούν το Γενικό Λογιστήριο 
του Κράτους και υπάγεται στην Κεντρική Υπηρεσία του Υπουργείου Οι¬ 
κονομικών (άρθρα 1 και 151 του Π.Δ. 284/88 και άρθρο 22 του Π.Δ. 
79/90). ' ' * 

2. Της παραπάνω Υπηρεσίας και των τμημάτων της προΐστανται 
υπάλληλοι των Κλάδων Δημοσιονομικών, ΠΕ ή ΤΕ ή ΔΕ Κατηγορίας ή 
των αντιστοίχων προσωρινών Κλάδων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 4 

Η ισχύς των διατάξεων του παρόντος αρχίζει μετά την πάροδο μηνάς 
από τη δημοσίευσή του στην Εφημερίδα της Κυβερνήσεως. 

Στον Υπουργό Προεδρίας της Κυβέρνησης αναθέτουμε τη δημο¬ 
σίευση και εκτέλεση του παρόντος Π.Δ/τος. 

Αθήνα, 17 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΜΙΛΤ. ΕΒΕΡΤ ΙΩΑΝΝΗΣ ΠΑΛΑΙΟΚΡΑΣΣΑΣ 

- ♦- 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 291 
Σύσταση, οργάνωση και λειτουργία Υποδιευθύνσεων Ασφαλείας και 
Τμημάτων Δίωξης Ναρκωτικών και άλλες διατάξεις, 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

α) Του άρθρου 11 του Ν. 1481/1984 «Οργανισμός του Υπουρ¬ 
γείου Δημόσιας Τάξης» (ΦΕΚ 152Α’) όπως αντικαταστάθηκε με το άρ¬ 
θρο 1 του Ν. 1590/1986 (ΦΕΚ 49Ά). 

β) Του Π.Δ. 137/1986 «Συγκρότηση της Γενικής Γραμματείας 
Δημόσιας Τάξης σε Υπουργείο Δημόσιας Τάξης» (ΦΕΚ 51Α'). 

γ) Την 379/1991 γνωμοδότηση του Συμβουλίου της Επικρά¬ 
τειας, ύστερα από πρόταση του Υπουργού Δημόσιας Τάξης, αποφασί¬ 
ζουμε: 

Άρθρο 1 

1. Σε κάθε μια από τις Αστυνομικές Διευθύνσεις Αλεξανδρούπολης, 
Αχαΐας, Δωδεκανήσου, Ηρακλείου, Κέρκυρας, Λάρισας και Ορεστιά- 
δος, συνιστάται και λειτουργεί Υποδιεύθυνση Ασφαλείας με έδρα εκείνη 
της αντίστοιχης Αστυνομικής Διεύθυνσης, στην οποία και υπάγεται διοι¬ 
κητικά. 

2; Καταργούνται τα υφιστάμενα, στις έδρες των Αστυνομικών Διευ¬ 
θύνσεων της προηγούμενης παραγράφου, Τμήματα Ασφαλείας. 


Άρθρο 2 

1. Οι Υποδιευθύνσεις Ασφαλείας διαρθρώνονται εσωτερικά στα ακό¬ 
λουθα Γ ραφεία: 

α) Κρατικής Ασφάλειας, 
β) Δημόσιας Ασφάλειας, 
γ) Αλλοδαπών. 

δ) Εγκληματολογικών Ερευνών, 
ε) Γραμματείας. 

2. Το Γραφείο Κρατικής Ασφάλειας έχει τις αρμοδιότητες που προ- 
βλέπονται από το άρθρο 4 του Π.Δ. 191/1991 (Α' 74). 

3. Το Γραφείο Δημόσιας Ασφάλειας έχει τις αρμοδιότητες που προ- 
βλέπονται από το άρθρο 80 παρ. 1 (α), (β) και από (δ) μέχρι (η) του 
Π.Δ. 582/1984 (Α’ 208) για τα Τμήματα εγκλημάτων κατά της 
ζωής, εγκλημάτων κατά της ιδιοκτησίας, οικονομικών εγκλημάτων, 
αρχαιοκαπηλείας, ηθών, παιγνίων και αναζητήσεων. 

4. Το Γραφείο Αλλοδαπών έχει τις αρμοδιότητες που προβλέπονται 
από τα άρθρα 81 και 84 παρ. 3 του Π.Δ. 582/1984. 

5. Το Γραφείο Εγκληματολογικών Ερευνών έχει τις αρμοδιότητες 
που προβλέπονται από το άρθρο 82 παρ. 1 (β), (γ) και (δ) του Π.Δ. 
582/1984 για τα Τμήματα εξερευνήσεων, δακτυλοσκοπίας και ανα¬ 
γνώρισης. Το Γ ραφείο αυτό καλύπτει και τις ανάγκες των Αστυνομικών 
Τμημάτων Περιφέρειας στο αντικείμενό του. 

6. Το Γραφείο Γραμματείας έχει τις αρμοδιότητες που προβλέπονται 
από το άρθρο 77 παρ. 6 του Π.Δ. 582/1984. 

7. Στις Υποδιευθύνσεις Ασφαλείας Πατρών και Ηρακλείου συγκρο¬ 
τείται Γ ραφείο Ανηλίκων και έχει τις αρμοδιότητες που προβλέπονται 
από το άρθρο 8 παρ. 6 του Π.Δ, 95/1987 (Α’ 56) και λειτουργεί σύμ¬ 
φωνα μ’ αυτές. 


Άρθρο 3 

1. Οι διευθυντές των Υποδιευθύνσεων Ασφαλείας έχουν τις αρμοδιό¬ 
τητες και τα καθήκοντα που προβλέπονται από τις διατάξεις του άρθρου 
26 του Π.Δ. 141/1991 (Α’ 58) με την επιφύλαξη των διατάξεων της 
περιπτώσεως (1) του εδαφ. στ της παρ. 2 του άρθρου αυτού, και του άρ¬ 
θρου 27 του ίδιου Π.Δ. Επιπλέον: 

α) Εποπτεύουν, συντονίζουν και ελέγχουν τη δραστηριότητα των υφι¬ 
σταμένων τους Υπηρεσιών. 

β) Συντάσσουν τις εκθέσεις ικανότητας των διοικητών των υφισταμέ¬ 
νων τους Υπηρεσιών και γνωματεύουν σ’ εκείνες που συντάσσουν οι 
προαναφερόμενοι. 

γ) Ενεργούν τακτική επιθεώρηση των Υπηρεσιών που εποπτεύουν 
μια φορά το τετράμηνο και έκτακτη, όταν κρίνουν αυτό ως αναγκαίο ή 
διαταχθούν σχετικά. 

δ) Αποστέλλουν προσωπικό της Υπηρεσίας τους και εκτός δικαιοδο¬ 
σίας τους, ύστερα από διαταγή του Αστυνομικού Διευθυντή και σύμ¬ 
φωνα με τις διατάξεις του εδαφ. γ' της παρ. 1 του άρθρου 33 του Π.Δ. 
161/1988 (Α’ 74). 

Άρθρο 4 

Στην έδρα κάθε Υποδιεύθυνσης Ασφαλείας του άρθρου 1 του παρό¬ 
ντος συνιστάται και λειτουργεί Τμήμα Δίωξης Ναρκωτικών, υπαγόμενο 
διοικητικά σ’ αυτήν. 

Άρθρο 5 

1. Τα Τμήματα Δίωξης Ναρκωτικών διαρθρώνονται εσωτερικά στα 
ακόλουθα Γραφεία: 

α) Γραφείο Γραμματείας, 
β) Γραφείο Επιχειρήσεων. 

2. Το Γραφείο Γραμματείας έχει τις αρμοδιότητες που προβλέπονται 
από το άρθρο 77 παρ. 6 του Π.Δ. 582/1984. 

3. Το Γ ραφείο Επιχειρήσεων ασκεί τις ακόλουθες αρμοδιότητες, σύμ¬ 
φωνα και με τις διαταγές και οδηγίες του διοικητή του Τμήματος. 

α) Τον έλεγχο και τη δίωξη της διακίνησης των ναρκωτικών ουσιών 
και φαρμάκων, την ενέργεια προανακρίσεων και τη σύνταξη των σχετι¬ 
κών δικογραφιών. 

β) Την συλλογή και εκμετάλλευση των πληροφοριών για τον εντοπι¬ 
σμό και τη σύλληψη των εμπόρων ναρκωτικών. 

γ) Την παρακολούθηση των υπόπτων εμπορίας ναρκωτικών, ημεδα¬ 
πών και αλλοδαπών, με σκοπό την πρόληψη και καταστολή των εγκλη¬ 
μάτων των ναρκωτικών. 

δ) Τον έλεγχο σε συνεργασία με τους αρμόδιους φορείς, των διερχο- 
μένων από τους αερολιμένες, λιμένες, σιδηροδρομικούς σταθμούς και 
σταθμούς αυτοκινήτων, υπόπτων διακίνησης ναρκωτικών. 

ε) Την επιτήρηση των χώρων, για τους οποίους υπάρχουν υπόνοιες 
πραγματοποίησης συναλλαγών εμπορίας ναρκωτικών καθώς και των 
υπόπτων δημοσίων κέντρων, για την αποτροπή διάθεσης ναρκωτι¬ 
κών. 

στ) Τη συνεργασία με τις αρμόδιες τοπικές αρχές, υπηρεσίες και φο¬ 
ρείς για την καλύτερη αντιμετώπιση της εγκληματικότητας από τα ναρ¬ 
κωτικά. 

ζ) Τη συνεχή παρακολούθηση των μεθόδων και μέσων δράσης των 
εμπόρων ναρκωτικών για την αποτελεσματικότερη αντιμετώπισή τους. 

η) Τη λήψη μέτρων.γενικά που αποσκοπούν στην πρόληψη και κατα¬ 
στολή της διάδοσης των ναρκωτικών. 

Άρθρο 6 

1. Οι διοικητές των Τμημάτων Δίωξης Ναρκωτικών, ως προς τη 
διοίκηση της Υπηρεσίας τους, έχουν τα καθήκοντα διοικητή Αστυνομι¬ 
κού Τμήματος. 

2. Ως προς τη δίωξη της διακίνησης των ναρκωτικών: 

α) Μελετούν και ερευνούν το έγκλημα και τα αίτια της εγκληματικό¬ 
τητας στην περιφέρεια τους και λαμβάνουν ή προτείνουν τη λήψη των 
αναγκαίων μέτρων πρόληψης και καταστολής του εγκλήματος. 

β) Μεριμνούν συνεχώς για την επαγγελματική μόρφωση των υφιστα¬ 
μένων τους, με θεωρητικές διδασκαλίες και πρακτικές ασκήσεις, ειδικά 
όσον αφορά τις παρακολουθήσεις, έρευνες, συλλογή πληροφοριών και 
τους τρόπους και μεθόδους δράσης των εγκληματιών. 

γ) Χρησιμοποιούν ορθολογικά το προσωπικό και τα μέσα που έχουν 
στη διάθεσή τους και φροντίζουν: 

(1) Για τον έλεγχο και τη δίωξη της παράνομης παραγωγής, κατο¬ 
χής, διακίνησης και εμπορίας ναρκωτικών ουσιών. 

(2) Για την επιτήρηση των καταδικασθέντων για εγκλήματα περί τα 
ναρκωτικά και γενικά των ατόμων που είναι ύποπτα διάπραξης εγκλη¬ 
μάτων της κατηγορίας αυτής και για την εξακρίβωση των κινήσεων, 
των σχέσεων και των συνθηκών διαβίωσής τους, ώστε να είναι δυνατή η 
πρόληψη τέλεσης των εγκλημάτων αυτών. 

(3) Για την επιτήρηση των δημοσίων κέντρων και γενικά των χώρων 
στους οποίους παρατηρείται συχνότητα διάπραξης εγκλημάτων σχετι¬ 
κών με τα ναρκωτικά. 

δ) Συγκεντρώνουν, αξιολογούν και εκμεταλλεύονται πληροφορίες σε 
θέματα δίωξης της διακίνησης των ναρκωτικών. 

ε) Σε περιπτώσεις τέλεσης σοβαρών αδικημάτων που έχουν σχέση με 
την παραγωγή, κατοχή και διακίνηση των ναρκωτικών μεταβαίνουν 
αμέσως επιτόπου και επιλαμβάνονται προσωπικά για την αντιμετώπιση 
της κατάστασης, συντονίζουν τις αστυνομικές έρευνες και ενέργειες, επι¬ 
μελούνται για την προανάκριση και αναφέρουν στην προϊσταμένη τους 
Υπηρεσία. 

στ) Αποστέλλουν προσωπικό της Υπηρεσίας τους και εκτός δικαιοδο¬ 
σίας τους, ύστερα από ενημέρωση του διευθυντή της προϊσταμένης τους 
Υποδιεύθυνσης Ασφάλειας και έγκριση του Αστυνομικού Διευθυντή, 
σύμφωνα με τις διατάξεις του εδαφ. γ' της παρ. 1 του άρθρου 33 του 
Π.Δ. 161/1988. 

ζ) Εκτελούν κάθε άλλο καθήκον που τους ανατίθεται από τις ισχύου- 
σες διατάξεις και τις διαταγές των προϊσταμένων τους Υπηρεσιών, εφό¬ 
σον αυτό ανάγεται στην αποστολή τους. 

Άρθρο 7 

Στο άρθρο 17 του Π.Δ. 582/1984 (Α' 208) προστίθενται παράγρα¬ 
φοι ι και ια ως εξής: 

ι. «Η παρακολούθηση, ο συντονισμός, η καθοδήγηση και ο έλεγχος 
της δράσης των Υπηρεσιών σε θέματα δίωξης ναρκωτικών». 

ια. «Η τήρηση και επεξεργασία στατιστικών στοιχείων που αφορούν 
στην παράνομη διακίνηση, εμπορία και χρήση ναρκωτικών». 

Άρθρο 8 

1. Οι Υποδιευθύνσεις Ασφαλείας είναι ισότιμες με Υποδιευθύνσεις 
Αστυνομίας. 

2. Τα Τμήματα Δίωξης Ναρκωτικών είναι ισότιμα με Αστυνομικά 
Τμήματα. 

Άρθρο 9 

1. Οι προϊστάμενοι των Υποδιευθύνσεων Ασφαλείας είναι Αστυνομι¬ 
κοί Υποδιευθυντές ή Αστυνόμοι Α' και φέρουν τον τίτλο του διευθυντή. 

2. Οι προϊστάμενοι των Τμημάτων Δίωξης Ναρκωτικών είναι κατώ¬ 
τεροι αξιωματικοί ή Αστυνόμοι Α' και φέρουν τον τίτλο του Διοικητή. 

3. Στις Υποδιευθύνσεις Ασφαλείας και στα Τμήματα Δίωξης Ναρκω¬ 
τικών τοποθετούνται Υποδιευθυντές και Υποδιοικητές αντίστοιχα. 

Άρθρο 10 

Λεπτομέρειες και θέματα δευτερεύουσας σημασίας που προκύπτουν 
κατά την εφαρμογή του παρόντος διατάγματος, ρυθμίζονταΓμε διαταγή 
του Αρχηγού της Ελληνικής Αστυνομίας. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. ■ 

Αθήνα, 21 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΑΝΝΗΣ ΒΑΣΙΛΕΙΑΔΗΣ 


( 3 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 292 
Μεταβίβαση αρμοδιοτήτων πολεοδομικών εφαρμογών στο Δήμο Αιγά¬ 
λεω (Ν. Αττικής)/ 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 61 του Ν. 947/1979 «Περί 
οικιστικών περιοχών» (Α’ 169). 

2. Τις διατάξεις του άρθρου 34 του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α’ 
33). 

3. Τις διατάξεις του άρθρου 23 (παρ. 1 εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α’ 137), σε συνδυασμό με τις 
διατάξεις του άρθρου 4 του Π.Δ. 137/1986 «Συγκρότηση της Γενικής 
Γραμματείας Δημόσιας Τάξης στο Υπουργείο Δημόσιας Τάξης» (Α' 

51). 

4. Τη σχετική πρόταση του δήμου Αιγάλεω που διατυπώθηκε στην 
240/1990 απόφαση του δημοτικού συμβουλίου και το γεγονός ότι 
όπως διαπιστώνεται από την απόφαση του δημοτικού συμβουλίου υπάρ¬ 
χει δυνατότητα οργάνωσης κατάλληλης τεχνικής υπηρεσίας στο δήμο 
Αιγάλεω για την άσκηση των μεταβιβαζομένων αρμοδιοτήτων. 

5. Την 88/1991 γνωμοδότηση του Συμβουλίου της Επικράτειας με 
πρόταση των Υπουργών Εσωτερικών και Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Μεταβιβάζεται στο δήμο Αιγάλεω και για την περιφέρειά του, η 
άσκηση όλων των αρμοδιοτήτων της Πολεοδομικής Υπηρεσίας του 
Υπουργείου Περιβάλλοντος, Χωροταξίας και Δημοσίων Έργων, που 
αναφέρεται στο άρθρο 27 παρ. 1 του Ν. 1577/1987 (Α' 210) «Γενικός 
Οικοδομικός Κανονισμός» και στο άρθρο 2 του Π.Δ. της 3.9.1983 
όπως ισχύει (Δ' 394) και ειδικότερα: 

α) Έκδοση οικοδομικών αδειών (άρθρο 22 του Ν. 1577/1985). 

β) Εφαρμογής της διαδικασίας χαρακτηρισμού και κατεδάφισης αυ¬ 
θαιρέτων κατασκευών, επιβολής προστίμου, ειδικής εισφοράς &αι κάθε 
άλλης σχετικής ενέργειας, σύμφωνα με τα άρθρα 1-7 και 18 του Ν. 
1337/1983 και τις διατάξεις των Π.Δ. της 5.7 - 12.7.1983 (Δ’ 291) 
και 3.9 - 8.9.1983 (Δ’ 393) όπως ισχύουν. 

γ) Επιβολής των διοικητικών ποινών προστίμου που προβλέπονται 
από το άρθρο 60 του Ν. 947/1979 και ειδικότερα από την περίπτωση 
β' της παραγράφου 1. 

δ) Εφαρμογής της διαδικασίας διατήρησης ή κατεδάφισης κτισμά- 
των ή κατασκευών σύμφωνα με τις διατάξεις των παραγράφων 5, 7 και 
8 του άρθρου 8 και της παραγράφου 8 του άρθρου 9 του Ν. 1512/ 
1985 (Α' 4) «Τροποποίηση και συμπλήρωση πολεοδομικών διατάξεων, 
ρύθμιση συναφών θεμάτων και θεμάτων του Ταμείου Νομικών» (Α’ 4). 

2. Οι κατά τις ανωτέρω περιπτώσεις β, γ και δ αρμοδιότητες είναι 
δυνατόν ν’ ασκηθούν παράλληλα και από την κατά τις οικείες διατάξεις 
αρμόδια Πολεοδομική Υπηρεσία, εάν η κατά τα ανωτέρω δημοτική 
Υπηρεσία παραλείψει την άσκηση αυτών. 

Σε περίπτωση κατά την οποία και οι δύο υπηρεσίες επιληφθούν της 
υποθέσεως κατά την ενάσκηση της ως άνω αρμοδιότητας, την ίδια 
ημέρα κατισχύει η πράξη της Πολεοδομικής Υπηρεσίας τεκμαιρομένης 
παραλείψεως της δημοτικής υπηρεσίας να αποφανθεί. 

Η σχετική πράξη της Πολεοδομικής Υπηρεσίας κοινοποιείται πά¬ 
ντοτε στην κατά τα ανωτέρω αρμόδια δημοτική υπηρεσία η οποία υπο- 
χρεούνται ν’ απέχει από κάθε περαιτέρω ενέργεια για την συγκεκριμένη 
υπόθεση. 

Άρθρο 2 

. 1. Στον ίδιο δήμο και για την περιφέρειά του μεταβιβάζονται επίσης 
οι αρμοδιότητες για την σύμφωνα με το άρθρο 32 και επόμενα του Ν.Δ. 
της 17.7'1923, κατάρτιση και έκδοση πράξεων αναλογισμού, προσκύ¬ 
ρωσης και τακτοποίησης οικοπέδων, εκτός από τις περιπτώσεις που τη 
διάνοιξη των οδών επισπεύδει το δημόσιο, σύμφωνα με το άρθρο 5 του 
Ν. 653/1977 (Α 214) «Περί υποχρεώσεων των παρόδιων ιδιοκτητών 
δια την διάνοιξη Εθνικών Οδών, αντικαταστάσεων της παρ. 3 του άρ¬ 
θρου 6 του Ν. 5269/1931 και ρυθμίσεως συναφών θεμάτων» (Α' 
214). 

Στις, περιπτώσεις ενστάσεων για τις πιο πάνω πράξεις αποφασίζει ο 
αρμόδιος Νομάρχης, σύμφωνα με τις ισχύουσες κάθε φορά διατάξεις. 

2. Ο ίδιος δήμος, προβαίνει σε όλες τις υλικές και διαπιστωτικές 
ενέργειες που απαιτούνται για την εφαρμογή στο έδαφος των σχεδίων 
πόλεων, σύμφωνα με τις ισχύουσες διατάξεις. 

Άρθρο 3 

. 1. Στον ίδιο δήμο και για την περιφέρειά του μεταβιβάζονται επίσης 
όλες οι αρμοδιότητες σύνταξης εκθέσεων και αναθεώρησης αυτών στις 
περιπτώσεις επικινδύνων οικοδομών, σύμφωνα με το από 13/ 
22.4.1929 Π.Δ. «Περί επικινδύνων οικοδομών» (Α' 153). 

Εξαιρούνται οι περιπτώσεις του άρθρου 7 του πιο πάνω διατάγματος 
για την κατάρτιση, εκθέσεων επικινδύνους ετοιμόρροπων κατα¬ 
σκευών. 

2. Στην περίπτωση του άρθρου 7 του πιο πάνω διατάγματος μπορούν 
να συμμετέχουν και μηχανικοί της τεχνικής υπηρεσίας του δήμου. 

3. Για την σύνταξη έκθεσης, την αναθεώρησή της, την υποβολή και 
κρίση ενστάσεων, σύμφωνα με την παράγραφο 1 του παρόντος άρθρου, 
εφαρμόζονται ανάλογα οι διατάξεις του από 13/22.4.1929 Π.Δ. 

Άρθρο 4 

1. Οι αρμοδιότητες που μεταβιβάζονται στο δήμο με το παρόν διά¬ 
ταγμα ασκούνται από την τεχνική υπηρεσία του. 

2. Ο Προϊστάμενος της πιο πάνω τεχνικής υπηρεσίας όταν ασκεί τις 
αρμοδιότητες που μεταβιβάζονται, έχει όλες τις αρμοδιότητες που οι 
σχετικές κείμενες διατάξεις προβλέπουν για προϊστάμενο «Γραφείου Νο- 
Η·°ί ΑΤ 1Χ βνικο ύ» ή «Σχεδίου πόλεως» ή «Πολεοδομικής Αρχής και Επιθε- 
ωρητού Δημοσίων Έργων». 

3. Οπου απαιτείται γνώμη «Αρχιτεκτονικής Επιτροπής» κατά την 
άσκηση των πιο πάνω αρμοδιοτήτων, αυτή παρέχεται από την αρμόδια 
κατά τόπο Επιτροπή Πολεοδομικού και Αρχιτεκτονικού Ελέγχου 
(ΕΠΑΕ) του Υπουργείου Περιβάλλοντος, Χωροταξίας και Δημοσίων 
Έργων. 

- Άρθρο 5 

1. Με την επιφύλαξη των αρμοδιοτήτων που έχουν σύμφωνα με τις 
ισχύουσες σχετικές διατάξεις οι δημοτικές ή κοινοτικές αρχές, ο Υπουρ¬ 
γός Περιβάλλοντος, Χωροταξίας και Δημοσίων Έργων και ο αρμόδιος 
νομάρχης μπορούν πάντοτε με τα όργανα που ορίζονται απ’ αυτούς, να 
ασκήσουν, επιθεώρηση στην τεχνική υπηρεσία του δήμου για τις αρμο¬ 
διότητες που μεταβιβάζονται με το παρόν διάταγμα. 

2. Η έκθεση επιθεώρησης διαβιβάζεται πάντοτε στο Υπουργείο Περι¬ 
βάλλοντος, Χωροταξίας και Δημοσίων Έργων, στο νομάρχη και στο 
δήμαρχο ο οποίος είναι υποχρεωμένος να την ανακοινώσει στο δημοτικό 
συμβούλιο. 

Άρθρο 6 

1. Διαδικασίες οι οποίες έχουν αρχίσει και αφορούν αρμοδιότητες που 
μεταβιβάζονται με το παρόν διάταγμα και οι οποίες εκκρεμούν την 
ημέρα έναρξης ισχύος του, στην Πολεοδομική Υπηρεσία ή σε συμβούλιο 
ή σε επιτροπές κ.λπ. συνεχίζονται και τελειώνουν από την ίδια υπηρεσία 
με την διαδικασία που ισχύει μέχρι την ημέρα έναρξης ισχύος του παρό¬ 
ντος διατάγματος. 

2. Στο πρώτο στάδιο εφαρμογής.του παρόντος από την τεχνική υπη- 
. ρεσία του δήμου, οι αρμόδιες κρατικές υπηρεσίες παρέχουν κάθε βοή¬ 
θεια σ’ αυτή για την καλύτερη άσκηση των αρμοδιοτήτων που μεταβι¬ 
βάζονται. 

Άρθρο 7 

1. Στον ίδιο δήμο περιέρχεται το σύνολο των προστίμων της περί¬ 
πτωσης γ του άρθρου 1 του παρόντος. 

Σε όσες περιπτώσεις η βεβαίωση γίνεται από την Πολεοδομική Υπη¬ 
ρεσία κατ’ εφαρμογή της παραγρ. 2 του άρθρου 4 του παρόντος τα πρό¬ 
στιμα δεν περιέρχονται στο δήμο αλλά βεβαιώνονται κατά τις κείμενες 
διατάξεις. 

2. Περιέρχονται επίσης, τα σαράντα εκατοστά (0,40) του προϊόντος 
της κρατήσεως που προβλέπεται από την παράγραφο 3 του άρθρου 2 
του ΚΗ/1947 ψηφίσματος. 

Άρθρο 8 

Η ισχύς του παρόντος διατάγματος αρχίζει ένα μήνα από την δημο¬ 
σίευσή του στην Εφημερίδα της Κυβερνήσεως. 


Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 17 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΣΩΤ. ΚΟΥΒΕΛΑΣ ΣΤΕΦΑΝΟΣ ΜΑΝΟΣ 

Σύσταση Οργανικής Μονάδας στη Γ ενική Γ ραμματεία Δημοσίων Έρ¬ 
γων του Υπουργείου Περιβάλλοντος, Χωροταξίας και Δημοσίων 
Έργων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του άρθρου 27 παρ. 3 τουΝ. 1558/1985 «Κυ¬ 
βέρνηση και Κυβερνητικά Όργανα» (ΦΕΚ Α' 137), β) του άρθρου 22 
παρ. 1 του Ν. 1735/1987 «Προσλήψεις στο δημόσιο τομέα, κοινωνι¬ 
κός έλεγχος στη δημόσια διοίκηση, πολιτικά δικαιώματα και άλλες δια¬ 
τάξεις» (ΦΕΚ Α' 195), γ) του Π.Δ. 69/1988 «Οργανισμός της Γενικής 
Γραμματείας Δημοσίων Έργων» (ΦΕΚ Α' 28) και του άρθρου 4 του 
Π.Δ. 340/1990 «Σύσταση Γενικών Διευθύνσεων κ.λ.π. στην Γενική 
Γ ραμματεία Δημοσίων Έργων του Υπουργείου Περιβάλλοντος, Χωρο¬ 
ταξίας και Δημοσίων Έργων» (ΦΕΚ Α' 135), δ) του άρθρου 9 παρ. 10 

του Ν. 1586/1986 «Βαθμολογική Διάρθρωση.» (ΦΕΚ Α' 37). 

2: Την αριθ. Υ. 1140/1051173/1390/0001/1990 Κοινή Από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στον Υφυπουργό Οικονομικών 
(ΦΕΚ Β' 420). 

3. Την απόφαση του Πρωθυπουργού αριθμ. Υ 1052/1990 «Καθο¬ 
ρισμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων» (ΦΕΚ Β' 311/9.5.1990), όπως τρο¬ 
ποποιήθηκε και συμπληρώθηκε με την απόφαση Υ 1087/1990 (ΦΕΚ 
Β’ 334/29.5.1990). 

4. Την αριθμ. 361/1991 γνωμοδότηση του Συμβουλίου της Επι¬ 
κράτειας, με πρόταση του Πρωθυπουργού, του Υπουργού Προεδρίας 
της Κυβέρνησης, του Υφυπουργού Οικονομκών και του Αναπληρωτή 
Υπουργού Περιβάλόντος, Χωροταξίας και Δημοσίων Έργων; αποφασί¬ 
ζουμε: 

Άρθρο 1. 

Σύσταση Διεύθυνσης Μελετών Έργων Οδοποιίας 

1. Στην Κεντρική Υπηρεσία της Γενικής Γραμματείας Δημοσίων 
Έργων του Υπουργείου Περιβάλλοντος, Χωροταξίας και δημοσίων 
Έργων συνιστάται Διεύθυνση Μελετών Έργων Οδοποιίας, η οποία με 
στοιχεία εΐ προστίθεται στις Υπηρεσίες του άρθρου 1 του Π.Δ. 69/ 
1988. 

2. Η ανωτέρω Διεύθυνση υπάγεται στην Γενική Διεύθυνση Συγκοι¬ 
νωνιακών Έργων της Γενικής Γραμματείας Δημοσίων Έργων, όπως 
αυτή ορίζεται στην παράγραφο 1 του άρθρου 4 του Π.Δ. 340/1990. 

- -3. Την ανωτέρω Διεύθυνση Μελετών Έργων Οδοποιίας απαρτίζουν 
τα εξής τμήματα: 

α) Τμήμα Μελετών Έργων Οδοποιίας 
β) Τμήμα Εκπόνησης Μελετών Οδοποιίας 
γ) Τμήμα Μελετών Τεχνικών Έργων Οδοποιίας 

δ) Τμήμα Γεωλογικών, Εδαφοτεχνικών και Περιβαλλοντικών Μελε¬ 
τών 

ε) Τμήμα Μελετών Κυκλοφορίας 
στ) Τμήμα Γραμματείας. 

4. Η αρμοδιότητα της Δ/νσης αφορά τα παρακάτω θέματα που κα- 
τανέμονται στα τμήματα και γραφεία, ως εξής: 

®) Τμήμα Μελετών Εργων Οδοποιίας, στο οποίο υπάγονται: 

Η συγκέντρωση και επεξεργασία στοιχείων κυκλοφορίας, ατυχημά¬ 
των, διακίνησης πληθυσμού και αγαθών κ.λ.π. στοιχείων αναγκαίων 
για την ταξινόμηση, το σχεδιασμό και την ιεράρχιση του οδικού δικτύου 

της Χώρας. 

Η κατάρτιση ή αναθεώρηση μακροπρόθεσμων, βραχυπρόθεσμων και 
ετησίων σχεδίων οδικών έργων. 

Η ανάθεση εκπόνησης μελετών Συγκ/κών Έργων (οδοποιίας, κυ- 
κλοψορικαών κόμβων, τεχνικών έργων, γεωλογικών, εδαφοτεχνικών, 
περιβαλλοντικών και των σχετικών με αυτές οικονομοτεχνικών μελε¬ 
τών κ.λ.π., μελετών σύνταξης τοπογραφικών διγραμμάτων επιγείων ή 
φωτογραμμετρικών κατάλληλης κλίμακας) και η κατάρτιση των σχετι¬ 
κών συμβάσεων. 

Η εποπτεία, ο έλεγχος και η έγκριση των μελετών έργων οδοποιίας, 
των μελετών αυτοκινητοδρόμων, των μελετών οικονομοτεχνικής σκο¬ 
πιμότητας καθώς και των μελετών έργων οδοποιίας που λόγω της φύ- 
σεώς των χαρακτηρίζονται Ειδικά Έργα. 

Στον προγραμματισμό των επί μέρους σταδίων ακπονήσεως των με¬ 
λετών σε συνδυασμό με τον προγραμματισμό χρηματοδοτήσεώς των 
για κατασκευή. Στην τήρηση τεχνικού αρχείου των μελετών. Στην με¬ 
λέτη και εισήγησή για αναγκαία νομοθετικά ή διοικητικά μέτρα για την 
βελτίωση ή συμπλήρωση των διαδικασιών ανάθεσης, αμοιβής κ.λ,π. 
των μελετών. Στην σύνταξη των ετήσιων πινάκων σχεδιασμού αναθέ- 
σεως ή βελτίωση υφισταμένων. 

β) Τμήμα εκπόνησης μελετών οδοποιίας, στο οποίο υπάγονται: 

Όλα τα θέματα τα σχετικά με την εκπόνηση από την Υπηρεσία μελε¬ 
τών έργων οδοποιίας, κυκλοφοριακών μελετών κόμβων, τεχνικών έρ¬ 
γων κ.λ.π. καθώς και οι τροποποιήσεις, συμπληρώσεις κ.λ.π. υφισταμέ¬ 
νων μελετών. Η μέριμνα για την παρακολούθηση και ενημέρωση επί 
των μεθόδων και εξελίξεων στον τομέα μελετών οδών, στην παροχή 
σχετικών οδηγιών, καθώς και στη σύνταξη νέων προδιαγραφών, κανο¬ 
νισμών ή βελτίωση υφισταμένων. 

γ) Τμήμα Μελετών Τεχνικών Έργων οδοποιίας, στο οποίο υπάγο¬ 
νται: 

Όλα τα θέματα τα σχετικά με την εποπτεία, τον έλεγχο και έγκριση 
των μελετών τεχνικών έργων, καθώς και των τροποποιήσεων, συμπλη¬ 
ρώσεων κ.λ.π. υφιασταμένων μελετών. 

Η Εποπτεία, ο έλεγχος και η έγκριση των μελετών τεχνικών έργων 
που λόγω της φύσεώς των ή του όλου έργου μέσα στο οποίο εντάσσονται 
χαρακτηρίζονται ειδικά έργα. 

Η σύνταξη σχεδίων νέων προδιαγραφών, κανονισμών ή βελτίωση 
υφισταμένων. 

δ) Τμήμα Γεωλογικών, Εδαφοτεχνικών και Περιβαλλοντικών Μελε¬ 
τών, στο οποίο υπάγονται: 

Η εποπτεία, η επίβλεψη, ο έλεγχος και η έγκριση των γεωλογικών, 
εδαφοτεχνικών και περιβαλλοντικών μελετών που αφορούν μελέτη ή 
κατασκευή οδικών έργων. Η εκπόνηση γεωλογικών, εδαφοτεχνικών 
και περιβαλλοντικών μελετών σε έργα οδοποιίας. Η σύνταξη, ο έλεγχος 
και η έγκριση σχετικών ερευνητικών προγραμμάτων. Η εποπτεία και η 
αξιολόγηση σχετικών ερευνητικών εργασιών. Η συγκέντρωση στοι¬ 
χείων που αφορούν μελέτη και κατασκευή έργων πρασίνου των έργων 
αρμοδιότητας Γ.Γ.Δ.Ε. Η σύνταξη νέων προδιαγραφών, κανονισμών ή 
βελτίωση υφισταμένων. 

ε) Τμήμα Μελετών Κυκλοφορίας, στο οποίο υπάγονται: 

Η εποπτεία, η επίβλεψη, ο έλεγχος και έγκριση των κυκλοφοριακών 
μελετών αστικών (πλην Αττικής) και υπεραστικών οδών και κόμβων. 

Η μέριμνα για τη ρύθμιση της κυκλοφορίας, τις συνδέσεις, τη σή¬ 
μανση, τον εξοπλισμό ασφάλειας και λοιπά μέτρα που αφορούν την 
ασφάλεια της κυκλοφορίας των υπεραστικών οδών.· 

Η σύνταξη προδιαγραφών κανονισμών ή βελτίωση υφισταμένων και 
η εισήγηση λήψεως μέτρων για νομοθετικές ρυθμίσεις των παραπάνω 
θεμάτων καθώς και η παροχή σχετικών στοιχείων και οδηγιών. 

στ) Γραφείο Γραμματείας στο οποίο υπάγεται: ~ - ν 

Η Γραμματειακή εξυπηρέτηση της Δ/νσης, η τήρηση πρωτοκόλλου 
και αρχείου εγγράφων. 

Άρθρο 2. 

Προϊστάμενοι 

α. Της Δ/νσης Μελετών Έργων Οδοποιίας προΐσταται υπάλληλος 
ΠΕ του Κλάδου ΠΕΙ Πολιτικών Μηχανικών. 

β. Του Τμήματος Μελετών Έργων Οδοποιίας προΐσταται υπάλλη¬ 
λος ΠΕ των Κλάδων ΠΕΙ Πολιτικών Μηχ/κών ή ΠΕ4 Αγρονόμων 
Τοπογράφων Μηχ/κών. 

γ. Του Τμήματος Εκπονήσεως Μελετών οδοποιίας προΐσταται υπάλ¬ 


ληλος ΠΕ του Κλάδου ΠΕΙ Πολιτικών Μηχ/κών ή ΠΕ4 Αγρονόμων 
Τοπογράφων Μηχ/κών. 

δ. Του Τμήματος Μελετών Τεχνικών Έργων Οδοποιίας προΐσταται 
υπάλληλος ΠΕ του Κλάδου ΠΕΙ Πολιτικών Μηχ/κών. 

ε. Του Τμήματος Γεωλογικών, Εδαφοτεχνικών και Περιβαλλοντι¬ 
κών Μελετών προΐσταται υπάλληλος ΠΕ του Κλάδου ΠΕ9 Γεωλόγων 
ή Εδαφομηχανικός του Κλάδου ΠΕΙ Πολιτικών Μηχ/κών. 

στ) Του Τμήματος Μελετών Κυκλοφορίας προΐσταται υπάλληλος ΠΕ 
του Κλάδου ΠΕΙ Πολιτικών Μηχ/κών ή ΠΕ4 Αγρονόμων Τοπογρά¬ 
φων Μηχ/κών. 

ζ) Του Γραφείου Γραμματείας προΐσταται υπάλληλος ΤΕ ή ΔΕ των 
Κλάδων ΤΕ2 ή ΔΕ3 Διοικητικού - Λογιστικού ή ΠΕ Διοικητικός. 

Άρθρο 3. 

Τελικές Διατάξεις 

Τα υφιστάμενα αντίστοιχα τμήματα μελετών (α), (β) και (ε) που ανα¬ 
γράφονται στο άρθρο 5 του Π.Δ. 69/1988 καταργούνται. 

Κάθε άλλη διάταξη που ρυθμίζει θέματα ρυθμιζόμενα με το παρόν 
Προεδρικό Διάταγμα καταργείται. 

Άρθρο 4. 

Έναρξη ισχύος 

Η ισχύς του παρόντος Π. Δ/τος αρχίζει από την δημοσίευσή του στην 
Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
Διατάγματος. 

Αθήνα," 21 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΫΠ ΟΙΚΟΝΟΜΙΚΩΝ 

ΜΙΛΤΙΑΔΗΣ ΕΒΕΡΤ ΠΑΝ. ΔΕΛΗΜΗΤΣΟΣ 

Ο ΑΝΑΠΛ. ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ ' ' 

ΑΧΙΛ. ΚΑΡΑΜΑΝΛΗΣ 

-'' 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 294 
Τροποποίηση και συμπλήρωση του Π.Δ. 57/1989 «προσαρμογή της 
Ελληνικής νομοθεσίας προς τις διατάξεις της οδηγίας του Συμβου¬ 
λίου των Ευρωπαϊκών Κοινοτήτων 74/561/ΕΟΚ της 12ης Νοεμ¬ 
βρίου 1974, περί προσβάσεως στο επάγγελμα του μεταφορέα εμπο¬ 
ρευμάτων στον τομέα των εσωτερικών και. διεθνών οδικών μεταφο¬ 
ρών, όπως τροποποιήθηκε με την οδηγία 80/1176/ΕΟΚ της 4ης 
Δεκεμβρίου 1980» (Α 28), σε συμμόρφωση και προς την οδηγία 
• 89/438/ΕΟΚ του Συμβουλίου της 21ης Ιουνίου 1989». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του άρθρου 4 του Ν. 1338/1983 «εφαρμογή 
τουκοινοτικού δικαίου» (ΦΕΚ 34/Α/83) όπως το άρθρο αυτό αντικα- 
ταστάθηκε με την παράγραφο 4 του άρθρου 6 του Νόμου 1440/1984 
(ΦΕΚ 70/Α) και το άρθρο 7 του Ν. 1775/1988 (ΦΕΚ 101/Α), β) της 
οδηγίας 74/561/ΕΟΚ της 12ης Δεκεμβρίου 1974 όπως τροποποιή¬ 
θηκε και συμπληρώθηκε με τις οδηγίες 80/1178/ΕΟΚ της 4ης Δε¬ 
κεμβρίου" 1980 και 89/438/ΕΟΚ της 21ης Ιουνίου 1989 και γ) της 
αριθ. Υ 1201/5.10.1990 απόφασης του Πρωθυπουργού «Καθορισμός 
αρμοδιοτήτων του Αναπληρωτή Υπουργού Εθνικής Οικονομίας Ευθύ¬ 
μιου Χριστοδούλου» (Β 636), όπως συμπληρώθηκε με την αριθ. 
Υ 1250/15.1.91 απόφασης του Πρωθυπουργού (Β 10). 

2. Την αριθ. 317/1991 γνωμοδότηση του Συμβουλίου της Επικρά¬ 
τειας με πρόταση του Υπουργού Μεταφορών και Επικοινωνιών και του 
Αναπληρωτή Υπουργού Εθνικής .Οικονομίας, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 1. 

Το άρθρο 1 του Π.Δ. 57/89, αντικαθίσταται ως εξής: 

«Άρθρο 1. 

Σκοπός του Διατάγματος 

Σκοπός του παρόντος διατάγματος είναι η προσαρμογή της Ελληνι¬ 
κής νομοθεσίας προς τις διατάξεις της Οδηγίας του Συμβουλίου των 
Ευρωπαϊκών Κοινοτήτων 74/561/ΕΟΚ της 12ης Νομεβρίου 1974 
«περί προσβάσεως στο επάγγελμα του μεταφορέα εμπορευμάτων στον 
τομέα των εωτερικών και διεθνών οδικών μεταφορών» που δημοσιεύ- 
θηκε στην ελληνική γλώσσα στην Επίσημη Εφημερίδα των Ευρωπαϊ¬ 
κών Κοινοτήτων (τεύχος 07/001 της 31ης Δεκεμβρίου 1980 σελίδα 
231) όπως τροποποιήθηκε με τις οδηγίες: α) 80/1178/ΕΟΚ της 4ης 
Δεκεμβρίου 1980 «περί τροποποιήσεως, συνεπεία της προσχωρήσεως 
της Ελλάδας», της οδηγίας 74/561/ΕΟΚ που δημοσιεύθηκε στην ελ¬ 
ληνική γλώσσα στην Επίσημη Εφημερίδα των Ευρωπαϊκών Κοινοτή¬ 
των (τεύχος 06/003 της 31ης Δεκεμβρίου 1980, σελίδα 4) και β) 89/ 
438/ΕΟΚ της 21ης Ιουνίου 1989 «για την τροποποίηση της οδηγίας 
74/561, περί προσβάσεως στο επάγγελμα του μεταφορέα εμπορευμά¬ 
των στον τομέα εσωτερικών και διεθνών οδικών μεταφορών, της οδη¬ 
γίας 74/562/ΕΟΚ, περί προσβάσεως στο επάγγελμα του μεταφορέα 
επιβατών στον τομέα των εσωτερικών και διεθνών οδικών μεταφορών 
και της οδηγίας 77/796/ΕΟΚ περί της αμοιβαίας αναγνωρίσεως των 
διπλωμάτων, πιστοποιητικών και άλλων τίτλων των οδικών μεταφο¬ 
ρέων εμπορευμάτων και μεταφορέων επιβατών και περί των μέτρων 
προς διευκόλυνση της πραγματικής ασκήσεως του δικαιώματος εγκα- 
ταστάσεως των μεταφορέων αυτών», που δημοσιεύθηκε στην ελληνική 
γλώσσα στην Επίσημη Εφημερίδα των Ευρωπαϊκών Κοινοτήτων (τεύ¬ 
χος Λ 212 της 22 Ιουλίου 1989, σελίδα 101)». 

Άρθρο 2. 

Το άρθρο-2 του Π.Δ. 57/89, αντικαθίσταται ως εξής: 

«Άρθρο 2. 

Ορισμοί 

Για την εφαρμογή, των διατάξεων τουπαρόντος νοούνται: 

α) ως «επάγγελμα οδικού μεταφορέα εμπορευμάτων», η δραστηριό¬ 
τητα κάθε επιχείρησης που εκτελεί τη μεταφορά εμπορευμάτων για λο¬ 
γαριασμό τρίτων, είτε με μεμονωμένο (αυτοκίνητο) όχημα, είτε με συν¬ 
δυασμό συζευμένων οχημάτων (δημόσιας χρήσης). 

β) ως «επιχείρηση», κάθε φυσικό πρόσωπο, κάθε νομικό πρόσωπο, με 
ή χωρίς κερδοσκοπικό σκοπό, κάθε οργάνωση ή ένωση προσώπων χω¬ 
ρίς νομική προσωπικότητα, με ή χωρίς κερδοσκοπικό σκοπό, καθώς και 
κάθε δημόσιος οργανισμός, που έχει δική του νομική προσωπικότητα ή 
εξαρτάται από αρχή, η οποία έχει νομική προσωπικότητα». 

Άρθρο 3. 

Το άρθρο 3 του Π.Δ. 57/89, αντικαθίσταται ως εξής: 

«Άρθρο 3. 

Προϋποθέσεις εισόδου στο επάγγελμα (υπό την έννοια του άρθρου 2 
(β) του παρόντος) 

1. Κάθε επιχείρηση, που επιθυμεί να εισέλθει στο επάγγελμα του οδι¬ 
κού μεταφορέα εμπορευμάτων, πρέπει να πληρεί τις ακόλουθες προϋπο¬ 
θέσεις: 

α) να παρέχει εχέγγυα αξιοπιστίας. 

β) να διαθέτει την κατάλληλη οικονομική επιφάνεια. 

γ) να πληροί την προϋπόθεση της επαγγελματικής ικανότητας. 

2. Κάθε φυσικό πρόσωπο που πληροί τις δύο πρώτες προϋποθέσεις 
και δεν πληροί την προϋπόθεση της επαγγελματικής ικανότητας, μπο¬ 
ρεί να ασκήσει το επάγγελμα του οδικού μεταφορέα εμπορευμάτων, αρ¬ 
κεί να ορίσει ένα άλλο άτομο για να διευθύνει πραγματικά και μόνιμα τις 
δραστηριότητες της επιχείρησής του, το οποίο όμως πληροί τις προϋπο¬ 
θέσεις της αξιοπιστίας και επαγγελματικής ικανότητας. 

3. Κάθε νομικό πρόσωπο με ή χωρίς κερδοσκοπικό σκοπό, κάθε ορ¬ 
γάνωση ή ένωση προσώπων χωρίς νομική προσωπικότητα, με ή χωρίς 
κερδοσκοπικό σκοπό, καθώς και κάθε δημόσιος οεργανισμός που έχει 
δική του νομική προσωπικότητα ή εξαρτάται από αρχή η οποία έχει νο¬ 
μική προσωπικότητα, που επιθυμεί να εισέλθει στο επάγγελμα του οδι¬ 
κού μεταφορέα εμπορευμάτων, πρέπει να έχει την κατάλληλη οικονο¬ 
μική επιφάνεια και ένα τουλάχιστον από τα άτομα που διευθύνουν πραγ¬ 


ματικά και μόνιμα τις δραστηριότητες της επιχείρησης, να πληροί τις 
προϋποθέσεις της αξιοπιστίας και επαγγελματικής ικανότητας. ■ 

Τα υπόλοιπα άτομα, πρέπει να πληρούν την προϋπόθεση της αξιοπι¬ 
στίας. 

4. Η προϋπόθεση της αξιοπιστίας ενός ατόμου, δεν πληρούνται όταν 
συντρέχει ένας από τους παρακάτω λόγους: 

α) Ποινική καταδίκη κατά την προηγούμενη της ημερομηνίας υπο¬ 
βολής της σχετικής αίτησης δεκαετίας για λαθρεμπορία, εμπορία ή 
χρήση ναρκωτικών, σωματεμπορία, ανθρωποκτονία από πρόθεση, από¬ 
πειρα ανθρωποκτονίας από πρόθεση, απάτη, κλοπή, πλαστογραφία και 
ληστεία. 

β) Κατ’ επανάληψη διαπραττόμενες παραβάσεις των διατάξεων που 
αφορούν στον Κώδιακ Οδικής Κυκλοφορίας και συγκεκριμένα, αφαί¬ 
ρεση της άδειας οδηγήσεως μέσω του Συστήματος Ελέγχου Συμπεριφο¬ 
ράς Οδηγών (ΣΕΣΟ) δύο (2) φορές τουλάχιστον, κατά την τελευταία 
πενταετία, από την ημερομηνία υποβολής της σχετικής αίτησής του. 

γ) Καθ’ υποτροπή παραβάσεις του Νόμου για τις εμπορευματικές με¬ 
ταφορές ή άλλων διατάξεων που αφορούν στις μεταφορές αυτές ή διατά¬ 
ξεων φορολογικής νομοθεσίας και τελωνειακού κώδικα, έπειτα από 
πρόταση του αρμοδίου για τις μεταφορές αυτές κρατικού φορέα. 

δ) Παραβάσεις των διατάξεων που αφορούν στις γενικές ή ειδικές 
υποχρεώσεις για την ασφάλιση των οχημάτων. 

ε) Καθ’ υποτροπή παραβάσεις των διατάξεων της εργατικής νομοθε¬ 
σίας, που αφορούν στις μισθολογικές και εργασιακές συνθήκες. Επίσης, 
καθ’ υποτροπή παραβάσεις των διατάξεων που αφορούν στον χρόνο 
οδήγησης και ανάππαυσης των οδηγών, έπειτα από πρόταση του αρμο¬ 
δίου για τις μεταφορές αυτές κρατικού φορέα, προς τον φορέα τον αρμό¬ 
διο για τις εργατικές παραβάσεις. 

στ) Ποινική καταδίκη για παραβάσεις των διατάξεων των εμπορικών 
νόμων. 

ζ) Πτώχευση. 

η) Εάν έχει θεωρηθεί ακατάλληλο πρόσωπο για την άσκηση του 
επαγγέλματος του μεταφορέα, βάσει των μέχρι σήμερα ισχυουσών δια¬ 
τάξεων. 

5. α) Η κατάλληλη οικονομική επιφάνεια, συνίσταται στην ύπαρξη 
των οικονομικών πόρων που είναι αναγκαίοι για να εξασφαλίζεται η 
ορθή έναρξη λειτουργίας και η καλή διαχείρηση της επιχείρησης. 

β) Για την εκτίμηση της οικονομικής επιφάνειας, δύναται να εξετάζο¬ 
νται επίσης: οι ετήσιοι λογαριασμοί της επιχείρησης, τα διαθέσιμα κεφά¬ 
λαια, στα οποία περιλαμβάνονται τα τραπεζικά διαθέσιμα, οι δυνατότη¬ 
τες υπέρβασης του διαθεσίμου υπολοίπου και οι δυνατότητες δανεισμού 
επίσης, το στοιχείο ενεργητικού, συμπεριλαμβανομένων των αγαθών τα 
οποία μπορούν να χρησιμεύσουν ως εγγύηση για την επιχείρηση οι δα¬ 
πάνες, συμπεριλαμβανομένου του κόστους αγοράς ή της αρχικής κατα¬ 
βολής για την αγορά των οχημάτων, των κτιρίων, των εγκαταστάσεων 
και του εξοπλισμού, καθώς και το κεφάλαιο κινήσεως. 

γ) Απαραίτητο στοιχείο για τη διακρίβωση ύπαρξης της κατάλληλης 
οικονομικής επιφάνειας μιας επιχείρησης, αποτελεί η απόδειξη ότι: δια¬ 
θέτει κεφάλαιο και αποθεματικό ύψους, σε δραχμές, αντίστοιχου με την 
τρέχουσα αξία τουλάχιστον 3.000 ΕΟϋ ανά όχημα ή 150ΕΟΙΙ ανά 
τόννο του μέγιστου επιτρεπόμενου βάρους των οχημάτων που χρησιμο¬ 
ποιούνται από αυτήν. Σε περίπτωση διαφοράς, λαμβάνεται υπόψη το- 
χαμηλότερο από τα δύο αυτά ποσά. 

δ) για απόδειξη των αναφερομένων στην προηγούμενη περίπτωση 
προσκομίζεται στην αρμόδια υπηρεσία του Υπουργείου Μεταφορών και 
Επικοινωνιών σχετική βεβαίωση πιστωτικού φορέα (Τράπεζας, Ταχυ¬ 
δρομικού Ταμιευτηρίου κ.λπ.). 

6. Η προϋπόθεση της επαγγελματικής ικανότητας, συνίσταται στη 
γνώση από τον ενδιαφερόμενο, των θεμάτων που αναφέρονται στο πα¬ 
ράρτημα του άρθρου 8 του παρόντος. 

Η κατοχή των γνώσεων αυτών από τον ενδιαφερόμενο, αποδεικνύε- 
ται με το πιστοποιητικό επαγγελματικής ικανότητας που χορηγείται 
έπειτα από παρακολούθηση μαθημάτων σε ειδικές Σχολές Επαγγελμα¬ 
τικής Κατάρτισης Μεταφορέων (ΣΕΚΑΜ) και επιτυχείς γραπτές εξετά¬ 
σεις. 

7. Τα φυσικά πρόσωπα και οι επιχειρήσεις που ασκούσαν το επάγ¬ 
γελμα του οδικού μεταφορέα εμπορευμάτων, σύμφωνα με την ελληνική 
νομοθεσία, μέχρι 31 Δεκεμβρίου 1980, απαλλάσσονται από την υπο¬ 
χρέωση να αποδείξουν ότι πληρούν τις προϋποθέσεις της παραγράφου 1 
του άρθρου αυτού. 

8. Τα φυσικά πρόσωπα τα οποία έχουν εισέλθει στο επάγγελμα του 

οδικοξύ μεταφορέα εμπορευμάτων ή έχουν οριστεί να διευθύνουν πραγ¬ 
ματικά και μόνιμα τις δραστηριότητες μεταφορών της επιχείρησης, 
μετά την 31η Δεκεμβρίου 1980, θεωρείται ότι έχουν την επαγγελμα¬ 
τική ικανότητα, αν αποδείξουν ότι, μέχρι 31 Δεκεμβρίου 1991, διαθέ¬ 
τουν πρακτική πείρα τουλάχιστον πέντε (5) ετών. Αιτήσεις των ενδιαφε¬ 
ρομένων με τα σχετικά δικαιολογητικά θα υποβάλλονται μέχρι 
1.1.1992. 

Οι λεπτομέρειες για την εφαρμογή της διατάξεως αυτής και τη χορή¬ 
γηση του σχετικού πιστοποιητικού καθορίζονται με απόφαση του 
Υπουργού Μεταφορών και Επικοινωνιών, η οποία εκδίδεται εφάπαξ. 

Τα φυσικά πρόσωπα τα οποία μετά την 31η Δεκεμβρίου 1985 έχουν 
εισέλθει στο επάγγελμα του οδικού μεταφορέα εμπορευμάτων σύμφωνα 
με την ελληνική νομοθεσμία ή έχουν οριστεί να διεθύνουν πραγματικά 
και μόνιμα τις δραστηριότητες μεταφορών της επιχείρησης πρέπει μέχρι 
τις 31.12.1991 ν’ αποδείξουν την επαγγελματική τους ικανότητα με 
επιτυχείς εξετάσεις σε ειδικές επιτροπές οριζόμενες για το σκοπό αυτό 
από τον Υπουργό Μεταφορών και Επικοινωνιών ή από εξουσιοδοτη¬ 
μένα απ’ αυτόν άλλα όργανα του Κράτους. 

Η επαγγελματική ικανότητα των προσώπων που εμπίπτουν στην κα¬ 
τηγορία αυτή διαπιστώνεται είτε με τους τρόπους που περιγράφονται 
στη παράγραφο 6 (παρακολούθηση μαθημάτων σε σχολή και εξετάσεις) 
είτε με επιτυχή γραπτή εξέταση σε ερωτηματολόγιο με πολλαπλές απα¬ 
ντήσεις που περιλαμβάνει θέματα από τ’ αναφερόμενα στο παράρτημα 8 
του παρόντος. 

Με απόφαση του Υπουργού Μεταφορών και Επικοινωνιών καθορίζε¬ 
ται ο αριθμός: των ερωτηματολογίων, των ερωτήσεων που θα περιέχει 
κάθε ερωτηματολόγιο και των ορθών απαντήσεων που χρειάζεται για 
να θεωρηθεί επιτυχών ο υποψήφιος. Με την ίδια απόφαση καθορίζεται 
επίδης η διαδικασία των εξετάσεων και κάθε άλλη αναγκαία λεπτομέ¬ 
ρεια.. 

• 

9. Οι κάτοχοι πτυχίων ή διπλωμάτων ανώτατης ή ανώτερης εκπαί¬ 
δευσης, απαλλάσσονται από την υποχρέωση των εξετάσεων της προη- 
γουμένης παραγράφου, εφόσον τα θέματα που αναφέρονται στο παράρ¬ 
τημα του άρθρου 8 του παρόντος διατάγματος καλύπτονται από τους 
κατεχόμενους τίτλους σπουδών. 

Σε περίπτωση που η κάλυψη είναι μερική, η παραπάνω απαλλαγή 
ισχύει μόνο για τα θέματα που καλύπτονται. 

10. Τα πιστοποιητικά επαγγελματικής ικανότητας, ανάλογα με την 
εξεταζόμενη ύλη, διάκρίνονται σε εθνικών μεταφορών και διεθνών μετα¬ 
φορών. 

11. Πιστοποιητικό επαγγελματικής ικανότητας που έχει χορηγηθεί 
σ’ ένα άτομο, μπορεί να χρησιμοποιηθεί σε μια μόνο μεταφορική επιχεί¬ 
ρηση, ως .απόδειξη της εκπλήρωσης της προϋπόθεσης της επαγγελμα¬ 
τικής ικανότητας. 

12. Αν ο κάτοχος του πιστοποιητικού επαγγελματικής ικανότητας 
πεθάνει ή καταστεί φυσικά ή νομικά ανίκανος ν’ ασκεί τα καθήκοντά του 
ή εγκαταλείψει την επιχείρηση, το γεγονός αυτό πρέπει να γνωστοποιη¬ 
θεί στην Υπηρεσία Συγκοινωνιών της’ οικείας Νομαρχίας, μέσα σ ένα 
(1) μήνα. 

13. Σε περίπτωση θανάτου, φυσικής ή νομικής ανικανότητας του φυ¬ 
σικού προσώπου που ασκεί τη δραστηριότητα του μεταφορέα ή του φυσι¬ 
κού προσώπου του πληροί τις προϋποθέσεις της αξιοπιστίας και της 
επαγγελματικής ικανότητας, ο Υπουργός Μεταφορών και Επικοινω¬ 
νιών μπορεί \χγ απόφασή του να επιτρέψει την εξακολούθηση της λει¬ 
τουργίας της επιχείρησης προσωρινά για μια περίοδο ενός έτους, που 
μπορεί να παραταθεί για έξι (6) ακόμα μήνες, σε ειδικές περιπτώσεις. 

Σε εξαιρετικές περιπτώσεις ο Υπουργός Μεταφορών και Επικοινω- - 
νιών μπορεί να επιτρέψει οριστικά την εξακολούθηση της εκμετάλλευ¬ 
σης της επιχείρησης από ένα πρόσωπο που δεν πληροί την προϋπόθεση 
της επαγγελματικής ικανότητας, αλλά έχει μια πρακτική εμπειρία 
τριών (3) τουλάχιστον ετών στην καθημερινή διαχείρισή της. 

14. Αν ο κάτοχος του πιστοποιητικού επαγγελματικής ικανότητας 
εγκαταλείψει την επιχείρηση, ο οικείος -Νομάρχης ορίζει μια προθεσμία 
μέχρι έξι (6) μηνών για την αντικατάστασή του». 


Άρθρο 4 

Το άρθρο 5 του Προεδρικού Διατάγματος 57/89 αντικαθίσταται ως 
εξής: 

«Άρθρο 5 

Προσαρμογή διατάξεων 

Υπό την επιφύλαξη των διατάξεων του άρθρου 4, από την 1η Ιουλίου 
1991, όπου στην ισχύουσα νομοθεσία «περί φορτηγών αυτοκινήτων δη¬ 
μόσιας χρήσης» αναφέρεται ο όρος «επαγγελματίας αυτοκινητιστής» για 
την εφαρμογή των διατάξεων της νομοθεσίας αυτής ο όρος αυτός αντι¬ 
καθίσταται με τον όρο «οδικός μεταφορέας εμπορευμάτων» υπό την έν¬ 
νοια που καθορίζεται στο παρόν διάταγμα. 

Από την ίδια ημερομηνία, οι διατάξεις της νομοθεσίας περί φορτηγών 
αυτοκινήτων δημόσιας χρήσης που αφορούν στον «επαγγελματία 
οδηγό» εφαρμόζονται μόνο στην περίπτωση του άρθρου 4 του παρόντος 
διατάγματος. 

Άρθρο 5 

Το άρθρο 8 του Προεδρικού Διατάγματος 57/89 αντικαθίσταται ως 
εξής: 

«Άρθρο 8 

Προσαρτάται στο παρόν διάταγμα, ως αναπόσπαστο μέρος αυτού, το 
παράρτημα της οδηγίας 75/561/ΕΟΚ όπως τροποποιήθηκε από την 
οδηγία 89/438/ΕΟΚ το κείμενο του οποίου έχει ως ακολούθως: 

ΠΑΡΑΡΤΗΜΑ 

ΚΑΤΑΛΟΓΟΣ ΤΩΝ ΘΕΜΑΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡ¬ 
ΘΡΟ 3 ΠΑΡΑΓΡΑΦΟΣ 6 

Οι γνώσεις που πρέπει να λαμβάνονται υπόψη για τη διαπίστωση της 
επαγγελματικής ικανότητος, πρέπει να αναφέρονται τουλάχιστον στα 
θέματα του παρόντος καταλόγου. 

Τα θέματα πρέπει να περιγράφονται λεπτομερώς και να έχουν καθο- 
ρισθεί ή εγκριθεί από τις αρμόδιες εθνικές αρχές. Πρέπει να είναι αφο¬ 
μοιώσιμες από πρόσωπο των οπόων η μόρφωση αντιστοιχεί στο επίπεδο 
αποφοίτου της υποχρεωτικής εκπαιδεύσεως. 

Α. ΘΕΜΑΤΑ ΠΟΥ ΥΠΟΧΡΕΩΝΟΝΤΑΙ ΝΑ ΓΝΩΡΙΖΟΥΝ 
ΟΙ ΜΕΤΑΦΟΡΕΙΣ ΠΟΥ ΠΡΟΚΕΙΤΑΙ ΝΑ ΕΚΤΕΛΟΥΝ 
ΑΠΟΚΛΕΙΣΤΙΚΑ ΕΣΩΤΕΡΙΚΕΣ ΜΕΤΑΦΟΡΕΣ. 

1. Δίκαιο 

Στοιχεία αστικού, εμπορικού, κοινωνικού και φορολογικού δικαίου 
των οποίων η γνώση είναι αναγκαία για την άσκηση του επαγγέλματος 
και τα οποία αναφέρονται ιδίως: 

- στις συμβάσεις γενικά. 

- στις συμβάσεις μεταφοράς και ιδιαίτερα στην ευθύνη του μεταφορέα 
(φύση και όρια). 

- στις εμπορικές εταιρείες. 

- στα εμπορικά βιβλία. 

- στη νομοθεσία που διέπει τους όρους εργασίας και την κοινωνική 
ασφάλιση. 

- στα φορολογικά συστήματα. 

2. Εμπορική και Οικονομική διαχείριση της επιχειρήσεως. 

- τρόποι πληρωμής και χρηματοδοτήσεως. 

- υπολογισμός των εξόδων διαχειρίσεως. 

- καθεστώς των κομίστρων και όροι μεταφοράς. 

- εμπορική λογιστική. 

- ασφαλίσεις. 

- τιμολόγια. 

- πρακτορεία ταξειδίων. 

- τεχνικές διαχείρισης μιας επιχείρησης οδικών μεταφορών. 

- εμπορική τεχνική. 

3. Πρόσβαση στο επάγγελμα 

- διατάξεις σχετικές με την ανάληψη και άσκηση του επαγγέλμα¬ 
τος. . 

- έγγραφα μεταφοράς. 

4. Τεχνικές προδιαγραφές και τεχνική εκμετάλλευση 

- βάρος και διαστάσεις των οχημάτων. 

. - επιλογή των οχημάτων. ' 

- παραλαβή και εγγραφή των οχημάτων. 

- προδιαγραφές συντηρήσεως των οχημάτων. 

- φόρτωση και εκφόρτωση των οχημάτων. 

- 

- μεταφορές επικινδύνων εμπορευμάτων. 

- μεταφορές τροφίμων. 

- αρχές στον τομέα της προστασίας του περιβάλλοντος σχετικά με τη 
χρήση - συντήρησης των οχημάτων. 

5. Οδική ασφάλεια 

- νομοθετικές, κανονιστικές και διοικητικές διατάξεις που εφαρμόζο¬ 
νται στην κυκλοφορία. 

- κυκλοφοριακή ασφάλεια. 

- πρόληψη ατυχημάτων και μέτρα που πρέπει να λαμβάνονται σε περί¬ 
πτωση ατυχήματος. 

Β. ΘΕΜΑΤΑ ΠΟΤ ΑΠΑΙΤΕΙΤΑΙ ΝΑ ΓΝΩΡΙΖΟΥΝ 
ΟΙ ΜΕΤΑΦΟΡΕΙΣ ΠΟΤ ΠΡΟΚΕΙΤΑΙ ΝΑ ΕΚΤΕΛΟΤΝ 
ΔΙΕΘΝΕΙΣ ΜΕΤΑΦΟΡΕΣ. 

- θέματα που απαριθμούνται υπό Α'. 

- διατάξεις και μεταξύ της Κοινότητας και των τρίτων χωρών και οι 


οποίες απορρέουν από την εθνική νομοθεσία, τους κοινοτικούς κανόνες, 
τις διεθνείς συμβάσεις και συμφωνίες. 

- τελωνειακή πρακτική και τελωνειακός διατυπώσεις. 

- κύριες κυκλοφοριακές ρυθμίσεις στα Κράτη μέλη». 

Στον Υπουργό Μεταφορών και Επικοινωνιών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 21 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ 

